הנחיות להגשת עבודת גמר לתואר השני

 [1] **מבנה העבודה**

1. שער בעברית בהתאם לדוגמת השער
2. תוכן העניינים
3. תקציר בעברית (בין חמישה לעשרה עמודים (
4. גוף העבודה (בהיקף של כשמונים עמודים)
5. רשימת מראי מקום
6. נספחים (כגון ראיונות, תעודות, צילומים(
* אם היקף הנספחים גדול, אפשר להגישם ככרך נפרד.
* חומר נספחים לא לשוני (הקלטות של ראיונות, תמונות וחומר גראפי אחר, סרטים) יש להגיש בנפרד על גבי תקליטור.
1. תקציר באנגלית (או בשפה זרה אחרת לפי העניין) – חופף לתקציר בעברית.
2. שער באנגלית

2] ] **עיצוב העבודה**

פורמאט העמוד:

יש לעמד את העמוד בפורמאט של דף A4.

כותרת רצה:

רצוי לשלב בראש כל עמוד כותרת רצה עם שם המחבר, שם מקוצר של העבודה ומספר העמוד.

פונט ורווחים:

יש לבחור בפונט ברור ונוח לקריאה (רצוי פונט 12), להכניס רווח וחצי בין השורות ורווח יחיד בין הפסקאות.

3] ] **הגשת העבודה ושיפוטה**

1. העבודה תוגש עד תום שנת הלימודים השלישית.
2. לאחר שיאשר המנחה את הגשת העבודה לשיפוט, יש להגיש למזכירות התכנית שלושה (מנחה אחד) או ארבעה (שני מנחים) עותקים מודפסים וכרוכים של העבודה + עותק אלקטרוני כ- PDF.
3. העבודה תישפט על ידי המנחה וקורא חיצוני נוסף שימונה על ידי ועדת ההוראה של התוכנית.
4. ציון העבודה יינתן **לכל המאוחר** שלושה חודשים לאחר מועד הגשתה.
5. ציון העבודה ייקבע לפי הממוצע בין ציון המנחה לציון השופט הנוסף. אם יש פער של יותר מ-20 נקודות בין ציון המנחה לזה של השופט הנוסף, תימסר העבודה לשופט נוסף, והציון ייקבע כממוצע בין השלושה.